ΠΡΙΝ ΑΠΟ 15 ΧΡΟΝΙΑ
Χάλερ!
- Γεια, μωρό μου. - Γεια! Τι κάνεις εδώ;
Τι ωραία έκπληξη!
Σήμερα πιάνω δουλειά αργότερα.
Είπα να έρθω να σε δω εν δράσει. Μάλλον άργησα λίγο.
- Πώς πήγε η θεραπεία σου το πρωί; - Τέλεια.
Πιο φτηνή από τα μαθήματα γιόγκα σου.
Αρκεί να μην καταλήξεις σε νοσοκομείο.
Αυτό δεν πρόκειται να γίνει.
Το ελπίζω. Θα ήμουν χάλια νοσοκόμα.
- Εσύ; - Ναι.
Όχι.
- Όχι! - Τι;
Η Εσπεράντζα κόλλησε γρίπη. Δεν θα έρθει σήμερα.
Θα πάρεις τη Χέιλι από τον παιδικό;
- Σήμερα; - Ναι.
- Σήμερα έχω την προανάκριση. - Ποιος;
Μπάρνετ Γούντσεν; Μην κουράζεσαι, δήλωσε ενοχή.
Πολύ θα το 'θελες, έτσι;
Θα την πάρω. Λογικά θα τελειώσω εγκαίρως.
- Αλλά κερνάς ποτά αν γλιτώσω τον Γούντσεν. - Δεκτό το στοίχημα.
Μπορούμε να βγούμε την Παρασκευή. Ο Έντι θα προσέχει τη μικρή.
Πολύ καλά νέα. Θέλω να δοκιμάσουμε πολλά μαγαζιά.
Μα ο Έντι είναι πολύ μικρόσωμος. Η Χέιλι άνετα τον νικά.
Πάω να ετοιμαστώ. Ευχαριστώ που θα την πάρεις.
Ναι.
- Σ' αγαπώ. - Σ' αγαπώ.
- Γεια! - Γεια!
ΚΑΛΙΦΟΡΝΙΑ
Ήσασταν παρών στη βαλλιστική εξέταση.
Θα συνοψίσετε τα αποτελέσματα;
Μάλιστα.
Οι αυλακώσεις ταίριαζαν μ' αυτές των σφαιρών
που βρέθηκαν στα θύματα.
Επιβεβαιώθηκε ότι το όπλο στο αμάξι του κου Γούντσεν
όντως ήταν το όπλο του φόνου.
Ευχαριστώ, ντετέκτιβ.
Κύριε Χάλερ;
Μάλιστα, Κύριε Πρόεδρε.
Καλημέρα, ντετέκτιβ Μπίσοπ.
Με λένε Μάικλ Χάλερ. Είμαι δημόσιος συνήγορος.
Ξέρω ποιος είστε.
Τότε ξέρετε κι ότι ο πελάτης μου κινδυνεύει με θανατική ποινή,
οπότε θέλω να βεβαιωθώ ότι τηρήθηκε το πρωτόκολλο.
- Φυσικά. - Ας επιβεβαιώσω ότι κατάλαβα σωστά.
Λάβατε πληροφορίες για τον κο Γούντσεν από κάποιον άγνωστο μάρτυρα;
Σωστά.
Λάβατε ένταλμα για έρευνα στην οικία του κου Γούντσεν
στηριζόμενος στην ανώνυμη πηγή;
Ο όρος είναι "εμπιστευτικός πληροφοριοδότης".
Είναι η συνήθης διαδικασία.
Μάλιστα. Στην πορεία αυτής της έρευνας,
βρήκατε το όπλο στο αμάξι του κου Γούντσεν;
Σωστά.
Θυμίστε μας, πού ήταν παρκαρισμένο το αμάξι;
Στο γκαράζ του κου Γούντσεν.
- Όχι στο δρομάκι απ' έξω; - Δεν υπήρχε δρομάκι.
- Το γκαράζ βγαίνει στον δρόμο. - Μάλιστα.
Κι αφού το αμάξι ήταν στο γκαράζ και όχι στον δρόμο,
περιλαμβανόταν στο ένταλμα έρευνας.
Το ένταλμα ήταν μόνο για την οικία του κου Γούντσεν;
Σωστά.
Πώς ήταν ο καιρός εκείνο το βράδυ;
- Ο καιρός; - Ναι, ο καιρός.
Είχε συννεφιά; Έβρεχε;
Είχε συννεφιά. Και ναι, άρχισε να βρέχει κάποια στιγμή.
Η Εθνική Μετεωρολογική Υπηρεσία λέει
ότι έπιασε βροχή γύρω στις 23:00.
Στην αναφορά σας λέτε
ότι επιδώσατε το ένταλμα στην οικία του στις 22:30, σωστά;
Αν αυτό λέει, ναι.
Άρα, δεν έβρεχε ακόμα όταν φτάσατε;
Όχι, δεν έβρεχε.
Κύριε Πρόεδρε, θα καταλήξουμε κάπου;
Ναι, θα καταλήξουμε.
Ντετέκτιβ, αυτό είναι το όπλο που βρήκατε στο αμάξι του πελάτη μου;
Ναι, αυτό είναι.
Στο αμάξι του που είπατε ότι ήταν στο γκαράζ;
Κύριε Πρόεδρε, ζητώ ένα μικρό διάλειμμα.
Δεν θα σας ωφελήσει, κύριε Βίνσεντ.
Καταθέσατε ενόρκως ότι δεν έβρεχε
πριν φτάσετε στην οικία του πελάτη μου
κι ότι το αμάξι του ήταν στο γκαράζ όταν φτάσατε.
Πείτε μας, λοιπόν, ντετέκτιβ,
αν το αμάξι ήταν στο γκαράζ πριν αρχίσει η βροχή,
γιατί έχει νερό στον προφυλακτήρα;
Εκτός κι αν το αμάξι δεν ήταν στο γκαράζ,
αλλά στον δρόμο, και συνεπώς,
σε σημείο όπου δεν είχε ισχύ το ένταλμα.
Θέλετε να πείτε κάτι;
Εμμένω στην κατάθεσή μου.
Ζητάμε να απορριφθεί η υπόθεση.
Η Πολιτεία τη βάσισε πλήρως σε στοιχεία από παράνομη έρευνα
που είναι απαράδεκτα.
Κύριε Πρόεδρε, ζητώ λίγες μέρες για να απαντήσω.
Έχετε ως το τέλος της μέρας, κε Βίνσεντ. Όχι ότι θα έχει σημασία.
Την επόμενη φορά, φροντίστε να είστε πιο σχολαστικός.
Καμαρώνεις, συνήγορε;
Απλώς χαίρομαι που θα προλάβω να πάρω την κόρη μου.
Με συγχωρείς.
Ο πελάτης σου είναι δολοφόνος. Το ξέρεις.
Ας το σκεφτόσουν πριν παραβιάσεις κανόνες.
- Εσύ φταις, δεν σου φταίω εγώ. - Ενώ εσύ τους τηρείς;
Οι δικηγόροι τούς παρακάμπτετε κατά το δοκούν για να πετύχετε.
Ναι, ακριβώς όπως κι εσύ.
Τώρα φύγε από μπροστά μου.
Με τα κολπάκια σου, Χάλερ,
κάποιος θα σκοτωθεί εξαιτίας σου.
Σκέψου το λιγάκι αυτό.
Γιατί δεν είπες ότι ήταν η Γκλόρι Ντέις;
- Ποια; - Κατηγορείσαι για τον φόνο της.
Η Τζιζέλ Ντάλιντζερ. Την ήξερα ως Γκλόρι Ντέις.
Πρώτη φορά το ακούω αυτό το όνομα.
Συστήθηκε ως Τζιζέλ.
- Πότε έγινε αυτό; - Πριν από περίπου έναν χρόνο.
Μας γνώρισε η Στέισι, μια άλλη πελάτισσά μου.
Τι εννοείς με το "πελάτισσα";
Είμαι μάνατζερ για άτομα που κάνουν τη δουλειά της Τζιζέλ.
Είσαι νταβατζής;
Όχι, δεν είναι αυτό.
Είμαι μεσάζων. Ασχολούμαι με προγραμματισμό.
Έχω έναν ασφαλή ιστότοπο με διατερματική κρυπτογράφηση.
Προτού συνευρεθούν, ελέγχω τους πελάτες που προσελκύουν.
Αφαιρεί τον κίνδυνο.
Τον αφαιρεί, λες;
Δεν είναι το πιο αξιοσέβαστο επάγγελμα, αλλά δεν αναγκάζω κανέναν.
Δουλεύω μόνο με άτομα που ήδη το κάνουν.
Απλώς βοηθώ να είναι πιο ασφαλή.
Ή έστω αυτό πίστευα.
Και τι προμήθεια παίρνεις γι' αυτήν την υπηρεσία;
Είκοσι τοις εκατό.
Καλύτερα από τον μέσο νταβατζή, υποθέτω.
Πρέπει να μιλήσω μ' αυτήν τη Στέισι που σας γνώρισε.
Ο παρτενέρ μου, ο Ντέιβιντ, θα σου δώσει τα στοιχεία.
"Παρτενέρ";
Στη ζωή, όχι στη δουλειά.
Ο Ντέιβιντ δεν ήθελε καμιά σχέση μ' αυτό.
Με ικέτευε να σταματήσω.
Θα ήταν η τελευταία μου χρονιά.
Μετά, θα είχα αρκετά λεφτά για να αποσυρθώ και...
Λοιπόν, πες μου τι έγινε τη βραδιά που πέθανε η Γκλόρι Ντέις.
Εντάξει, κοίτα. Εγώ...
Ήμουν σπίτι της εκείνο το βράδυ.
Δεν νομίζω ότι με είδαν, αλλά ήμουν.
Γιατί;
Μου χρωστούσε λεφτά.
Δεν είναι αυτό που νομίζεις. Μοιάζω άτομο που χτυπά γυναίκες;
Τα φαινόμενα ίσως απατούν.
Λοιπόν, δεν το έκανα εγώ, εντάξει; Δεν κάνω τέτοια.
Τσακωθήκατε;
Ναι. Η Τζιζέλ ήταν μαστουρωμένη. Αυτό πάντα ήταν ένα θέμα μαζί της.
Φερόταν σαν τρελή. Αυτή μου επιτέθηκε, όχι το αντίστροφο.
Εγώ απλώς την απώθησα.
Θα είχε δύο πελάτες εκείνη τη μέρα,
αλλά δεν είχε όλα τα λεφτά γιατί ο δεύτερος δεν εμφανίστηκε.
Την πίστεψες;
Όχι, αλλά και τι να έκανα;
Οπότε έφυγα.
Αυτό έγινε γύρω στις 23:00. Ορκίζομαι ότι ήταν μια χαρά όταν έφυγα.
Κοίτα, συμπαθούσα την Τζιζέλ. Ή έστω όταν ήταν καθαρή.
Γι' αυτό σε πήρα, εκείνη σε πρότεινε.
Είπε ότι είσαι ο καλύτερος.
Δεν ξέρω, Τζούλιαν. Είναι τρομερά άσχημο.
Τη νοιαζόμουν.
Σου λέω, δεν το έκανα εγώ.
Εντάξει. Κανονικά, δεν θα είχε σημασία.
Όμως, τώρα έχει.
Θα σε εκπροσωπήσω στην απαγγελία κατηγοριών.
Μετά, θα χρειαστώ χρόνο να το σκεφτώ.
Εντάξει;
Είναι και το θέμα της αμοιβής μου.
Τα λεφτά δεν είναι θέμα. Θα τα έχεις το πρωί.
Απλώς...
Δεν μπορώ να μείνω στη φυλακή.
Καταλαβαίνεις; Δεν μπορώ. Δεν θα αντέξω εδώ μέσα.
Δεν μπορώ να κάνω κάτι. Θα σου πω μόνο ό,τι λέω σε κάθε πελάτη.
Κράτα τα μάτια σου ανοιχτά και το στόμα κλειστό.
Θα τα ξαναπούμε.
Ο ΔΙΚΗΓΟΡΟΣ ΜΕ ΤΗ ΛΙΝΚΟΛΝ
ΧΑΙΡΕΤΙΣΜΟΥΣ ΑΠΟ ΤΗ ΧΑΒΑΗ
Η μαμά μου ζει στη Χαβάη. Θα μείνω για λίγο εκεί.
Ίσως και για πολύ.
Εμπρός;
Ναι, ο Μίκι Χάλερ εδώ.
Μισό. Είναι καλά;
Είσαι καλά;
Μικρέ, δεν ήταν ανάγκη να έρθεις.
Φυσικά και ήταν. Τι έγινε;
Δεν τους άρεσαν τα αποτελέσματα από κάτι εξετάσεις που έκαναν.
Ήπια καρδιοπάθεια.
Λίγκαλ, δεν υπάρχουν ήπιες καρδιοπάθειες.
Στην ηλικία μου, αν δεν σε σκοτώσει, είναι ήπιο.
Τι στέκεσαι και κοιτάς;
Δώσε μου κάτι να απασχολήσω το μυαλό μου.
Έχεις αρκετά στο κεφάλι και χωρίς τα δικά μου.
Τι άλλο να κάνω; Να τρώω ζελέ; Να βλέπω δίκες στην τηλεόραση;
Αν έχεις κάτι, ρίχ' το.
Είσαι απίστευτος.
Εντάξει.
Θυμάσαι την Γκλόρι Ντέις;
Η συνοδός που κατέθεσε για να σε βοηθήσει.
Ναι. Αυτή...
μου είπε ότι θα μετακόμιζε στη Χαβάη.
Θα άφηνε αυτήν τη ζωή. Μου έστειλε κι αυτήν εδώ.
- Και; - Δες τη σφραγίδα ταχυδρομείου.
Δεν εστάλη από τη Χαβάη, αλλά από το Βαν Νάις.
Μου είπε ψέματα. Δεν έφυγε από το Λ.Α.
Απλώς άλλαξε όνομα, συνέχισε τις βίζιτες.
Δεν μπορείς να τους σώσεις όλους, μικρέ.
Το ξέρω, αλλά...
Λίγκαλ, είναι νεκρή.
Κάποιος τη σκότωσε.
Με πήρε ο τύπος που συνελήφθη γι' αυτό. Αυτή του είπε να με πάρει.
Νόμιζα ότι τα έχω δει όλα με τον πατέρα σου.
Ποιος είναι ο τύπος;
Κάποιος μάνατζερ. Αλλά δεν μοιάζει τέτοιο άτομο.
Άτομο που σκοτώνει;
Πίστεψέ με, έχουν πολλές μορφές.
Η Γκλόρι πάλεψε δύο φορές με τον Ράσελ Λόσον.
Αυτόν θα τον είχε κάνει μια χαψιά.
Κι ο Ράσελ Λόσον; Ξέρω ότι είναι φυλακή,
αλλά μήπως έβαλε άλλον να το κάνει;
Όχι, δεν νομίζω. Ο Ράσελ σκοτώνει ο ίδιος.
Φτιάχνεται όταν σκοτώνει. Δεν πληρώνει άλλους.
Τότε, ποιος άλλος μένει;
Θα έχει γνωρίσει πολλούς παράξενους άντρες.
Ίσως κάποιον συγκεκριμένο.
Ήταν το δόλωμα για να τσακώσω τον Ράσελ. Θυμάσαι;
Αν θυμάμαι; Ήταν δική μου ιδέα.
Τότε ήταν φυλακισμένη.
Για κοκαΐνη.
Την πήρε από ένα αφεντικό καρτέλ, τον Χέκτορ Μόγια.
Έκανα συμφωνία.
Τον κάρφωσε για να μπορέσω να τη βγάλω.
Αυτό δεν μου το είπες.
Υπέθεσα ότι ήταν ανώνυμο.
Ναι, αλλά αν εκείνος το κατάλαβε;
Ο ναρκέμπορας είναι ο τύπος του ατόμου που θα ήθελε να εκδικηθεί.
Μικρέ, έκανες ό,τι θα είχε κάνει οποιοσδήποτε καλός δικηγόρος.
Έβγαλες την πελάτισσά σου.
Δεν έφταιγες εσύ.
Τότε, γιατί νιώθω έτσι;
Δεν ξέρω τι να κάνω. Να αναλάβω την υπόθεση ή όχι;
Μόνο εσύ μπορείς να απαντήσεις. Μα όπως και να 'χει, πρέπει να προσέχεις.
Τα καρτέλ δεν αστειεύονται.
Αν αυτός ο τύπος κυνήγησε το καρφί,
μπορεί να κυνηγήσει και τον δικηγόρο.
Αυτό φοβόμουν ότι θα πεις.
Με τρόμαξες.
ΧΕΚΤΟΡ ΜΟΓΙΑ - ΧΕΚΤΟΡ ΜΟΡΕΝΟ ΦΟΝΟΣ, ΕΜΠΟΡΙΟ ΝΑΡΚΩΤΙΚΩΝ
ΣΥΝΩΜΟΣΙΑ ΓΙΑ ΔΙΑΚΙΝΗΣΗ ΟΥΣΙΩΝ
ΚΟΚΑΪΝΗ, ΦΑΙΝΤΑΝΥΛΗ
ΚΑΡΤΕΛ ΤΙΧΟΥΑΝΑ ΔΟΛΟΦΟΝΙΕΣ
Δεν είμαι καρφί, Μίκι, το ξέρεις.
Ίσως με κυνηγήσει. Είναι βαποράκι, είπες;
Θες να μείνεις μέσα;
ΛΑ ΚΟΥΛΕΜΠΡΑ - ΤΟ ΦΙΔΙ
Καλημέρα, Ίζι. Όλα καλά;
Έτσι νομίζω.
Ήρθε κάποιος Ντέιβιντ.
Έφερε τα λεφτά για τον Τζούλιαν Λα Κος.
Είναι όλα μέσα;
Λοιπόν, εσύ θα μου πεις.
Τι;
Είναι βαρύ.
Έχω ξαναπληρωθεί με κοσμήματα. Ποτέ με ράβδο χρυσού.
Νέα υπόθεση όσο έλειπα ταξίδι του μέλιτος;
Τι κάνετε εδώ; Δεν θα ήσασταν στο Λος Κάμπος;
Έπιασε βροχή.
Θα πάμε έναν μήνα στην Ιταλία όταν μας δώσεις έναν μήνα άδεια.
Δηλαδή, ποτέ.
- Είναι αληθινό; - Πρέπει να το δούμε.
Ρώτα τον Μάρβιν Μπίντλμαν πόσο αξίζει.
Πάρε τηλέφωνο πρώτα. Δεν ξέρεις πότε παίρνει υπνάκο.
- Η υπόθεση; - Η Γκλόρι Ντέις.
Τι θέμα έχει;
Είναι νεκρή.
Δολοφονήθηκε.
- Τι; - Ναι. Με πήρε ο τύπος που συνέλαβαν.
Κρίμα για το ταξίδι, αλλά ευτυχώς που γυρίσατε.
Σας χρειάζομαι.
Δολοφονήθηκε;
Ζούσε στη Χαβάη.
Είναι μεγάλη ιστορία.
Να υποθέσω ότι δεν είναι όπως τα λένε οι μπάτσοι;
Θυμάστε τον Χέκτορ Μόγια;
Από το καρτέλ. Λες να κατάλαβε ότι αυτή τον κάρφωσε;
Πρέπει να το εξετάσω ως ενδεχόμενο.
Η Μάγκι ξέρει πού τον έστειλε η πολιτεία.
Να το θέμα. Δεν νομίζω ότι τον έστειλαν κάπου.
Χθες βράδυ, το έψαξα λίγο.
Στη βάση δεδομένων της πολιτείας.
Έπεσα σε αδιέξοδο. Εικάζω ότι ενεπλάκη το FBI.
Ίσως βγήκε με συμφωνία να καρφώσει άλλους.
Θα ανεβάσω την ασφαλιστική κάλυψή μου.
Αν μου συμβεί κάτι,
να είναι εξασφαλισμένος ο Γουίνστον.
Δεν θα σου συμβεί τίποτα.
Ναι, σ' εσένα όμως; Είσαι σίγουρος;
Καθόλου, αλλά για το αναλάβω, θα πρέπει πρώτα να σιγουρευτώ.
Θα το αναλάβεις;
Δεν ξέρω, με αφορά προσωπικά.
Κι αυτά πάντα πηγαίνουν τέλεια.
Τέλος πάντων, προέχουν άλλα.
Τσέκαρε τον τόπο του εγκλήματος, το διαμέρισμα της Γκλόρι.
Όχι το παλιό. Είχε αλλάξει ταυτότητα.
Τα λέει όλα στον φάκελο.
Και θέλω την έκθεση νεκροψίας.
Ο ιατροδικαστής είπε... Μισό.
Χέιλι;
Εντάξει, στάσου λίγο. Τι συμβαίνει;
Συνέλαβαν τον Έντι, να τι συμβαίνει.
Έντι; Ποιον Έντι;
Τον Έντι Ρόχας που με πρόσεχε μικρή. Είχα τη μαμά του νταντά.
- Τον μικρούλη Έντι; - Έκλεψε αμάξι στο Μπέβερλι Χιλς, λένε.
Αγάπη μου, ο Έντι Ρόχας... Το παιδί δεν έφτανε τα πετάλια.
Πήραν τη μαμά. Δεν μπορεί να βοηθήσει από το Σαν Ντιέγκο.
Βόηθα τον. Έχει ακρόαση σήμερα.
Ο δημόσιος συνήγορος είπε να δηλώσει ένοχος.
Αν θεωρεί ότι αυτό πρέπει να δηλώσει, ας δηλώσει αυτό.
Δεν είναι κάποιος ένοχος πελάτης, αλλά ο Έντι.
Εντάξει; Αποκλείεται να έκλεψε αμάξι.
Δεν θες να κάνεις κάτι καλό, έτσι για αλλαγή;
Στο Μπέβερλι Χιλς;
Έντι;
- Έντι Ρόχας. - Κύριε Χάλερ, τι κάνετε εδώ;
Έντι, στ' αλήθεια ψήλωσες πολύ, έτσι;
Βαρέθηκα να με τραμπουκίζουν. Άρχισα να γυμνάζομαι.
- Μπράβο. - Θα αναλάβετε την υπόθεσή μου;
Δεν ήθελα να σας ενοχλήσει η μαμά...
Δεν είναι κόπος. Δούλευα με τον δημόσιο συνήγορό σου.
Και η Χέιλι δεν θα μου ξαναμιλούσε.
Τι έγινε;
Ακούστε, δεν έγινε αυτό. Δεν έκλεψα κανένα αμάξι.
Ωραία. Τι έγινε, τότε;
Θα συναντούσα έναν φίλο. Δουλεύει σε κυριλέ εστιατόριο.
Ήρθε ένας τύπος με Lamborghini και μια χαζογκόμενα.
Μάλιστα. Και;
Κοιτούσα τη δουλειά μου κι ο μαλάκας μού πέταξε το κλειδί κι ένα δεκάρικο.
Είπε "Πάρκαρε κοντά".
Σε πέρασε για παρκαδόρο.
Ακριβώς. Μου έχει ξανασυμβεί αυτό.
Πόσο φτηνιάρης πια; Με τέτοιο αμάξι, μόνο τόσο πουρμπουάρ;
Εντάξει, μείνε στο θέμα. Τι έκανες μετά;
Εντάξει.
Το πήρα. Πήρα το αμάξι. Ξέρω, κακώς.
Έπρεπε να του πω ότι έκανε λάθος.
Όμως, δεν το έκλεψα.
Δεν σηκώθηκα να φύγω. Το πάρκαρα ένα στενό πιο κάτω.
Ήθελα να του δώσω ένα μάθημα.
Άρα, σου έδωσε το αμάξι με ψευδή προσχήματα, ίσως;
Ψευδή προσχήματα που δημιούργησε αυτός, όχι εγώ.
Ναι. Ίσως τους πείσω ότι απλώς έκανες μια βόλτα.
Θα πάρεις αναστολή. Κι ίσως διαγραφεί σε έναν χρόνο.
- Θα έχω ποινικό μητρώο; - Θα δω τι μπορώ να κάνω.
Πρώτα, ας φάω κάτι. Παρέλειψα το πρωινό. Θες κάτι;
Όχι. Δεν τρώω επεξεργασμένα τρόφιμα.
Θέλετε καροτάκια;
Μπα, ευχαριστώ. Περίμενε εδώ, εντάξει;
Κλείσαμε ταξίδι για να καθόμαστε στην παραλία,
όχι στο λόμπι,
κάνοντας παζλ από το οποίο έλειπαν δύο κομμάτια,
και δεν ήταν καν γωνίες.
Γι' αυτό κανείς δεν κλείνει με ταξιδιωτική ασφάλεια.
Αν δεν καλύπτεται το να βρέξει στην παραλία,
τότε τι ακριβώς καλύπτεται;
Είπατε Έμπολα;
Λοιπόν, με παίρνει κάποιος, αλλά αυτή η συζήτηση δεν τελείωσε.
Περιμένετε.
Γεια, Ίζι. Πόσα πήρες για τη ράβδο; Μαλώνω με ασφαλιστικό πράκτορα.
Πήρα 56.000. Τα κατέθεσα στον λογαριασμό.
Πενήντα έξι; Αλληλούια!
Δεν μου λες, έχει χρόνο ο Μίκι το απόγευμα;
-Είναι στο δικαστήριο. Γιατί; - Θα βρεθώ με μια φίλη.
Της πρότειναν συμβόλαιο για εκπομπή. Θέλει να το δει κάποιος.
Μπορώ να το δω εγώ.
- Δεν είναι κόπος; - Θα 'ναι ευκαιρία να εξασκηθώ.
Ούτε καν θα τη χρεώσω γιατί δεν είμαι ακόμα δικηγόρος.
Ευχαριστώ. Θα σ' το χρωστώ. Θα το φέρω μετά.
Τίποτα. Θα τα πούμε.
Πού είχαμε μείνει;
Τόλμησες και μου το έκλεισες;
- Γεια. Μπορώ να βοηθήσω; - Το ελπίζω.
Ντέιβιντ Λάιονς. Εγώ πλήρωσα για τον Τζούλιαν.
Ναι. Ο χρυσός.
Είμαι ο σύντροφος του Τζούλιαν. Πρέπει να μιλήσω στον Μίκι.
Είναι στο δικαστήριο. Είμαι η Λόρνα Κρέιν. Δουλεύω με τον Μίκι. Μπορώ να βοηθήσω;
Θέλω να τον βγάλουμε από τη φυλακή
επειδή εκείνος...
Βλέπετε...
Θέλεις να καθίσεις; Να σου φέρω λίγο τσάι;
Κοίτα. Ο Τζούλιαν δεν είναι εγκληματίας.
Πιο πολύ είναι πληροφορικάριος. Δεν θα επιβιώσει εκεί μέσα.
Θέλω να είσαι προετοιμασμένος. Ο Τζούλιαν κατηγορείται για φόνο.
Η εγγύηση θα ήταν μεγάλη για οποιονδήποτε.
Αν δοθεί καν.
Δεν πειράζει, θα πληρώσουμε. Έχουμε κι άλλο χρυσό.
Πρέπει να ρωτήσω, τι φάση με τον χρυσό;
Είναι μεγάλη ιστορία.
Το εισόδημα του Τζούλιαν δεν δηλώνεται εύκολα στην εφορία.
Είναι πιο ασφαλές έτσι παρά σε τράπεζα.
Θα φεύγαμε από το Λ.Α. Ίσως να ζούσαμε εκτός συστήματος.
Σαν επιβιωτιστές;
Ο Τζούλιαν προτιμά τον όρο "ρεαλιστές".
Ξέρεις, εμείς...
είμαστε μαζί οκτώ χρόνια.
Δεν είναι τέλειος, αλλά τον αγαπώ.
Δεν σκότωσε κανέναν. Είναι ανίκανος για κάτι τέτοιο.
Ελπίζω να μην τον σκοτώσει αυτό.
- Περίπου τι ώρα έγινε αυτό, αστυνόμε; - Γύρω στις 12:30.
Είχε βγει σήμα για κλοπή αυτοκινήτου.
Είδα τον κατηγορούμενο να παρκάρει στην Κρέσεντ
σε όχημα όμοιο με το κλεμμένο.
- Τι κάνατε τότε; - Έπιασα τον κατηγορούμενο.
Όταν διαπιστώθηκε ότι κατείχε παράνομα το όχημα,
τον συνέλαβα.
Σας ευχαριστώ.
Δικός σας ο μάρτυρας, κε Χάλερ.
Λοιπόν, αστυνόμε Γκίμπονς,
το σημείο όπου είδατε τον κο Ρόχας να παρκάρει το όχημα,
πόσο απέχει από το σημείο της υποτιθέμενης κλοπής;
Περίπου τέσσερα τετράγωνα.
Τέσσερα τετράγωνα.
Δεν είναι και πολύ μακριά.
Από την εμπειρία σας, είναι σύνηθες να κλέψει κανείς αμάξι
και να το παρατήσει τόσο κοντά;
Όχι, δεν είναι.
- Αλλά δεν έκανε μόνο αυτό. - Ορίστε;
Κατά τη διάρκεια της έρευνας,
είδαμε από κάμερες κυκλοφορίας
ότι ο κατηγορούμενος το είχε οδηγήσει για μεγάλο διάστημα.
Κυρία Πρόεδρε, δεν υπάρχει αναφορά σε υλικό από κάμερες.
Ο αστυνόμος Γκίμπονς το ανακάλυψε μόλις χθες.
Ούτε καν εγώ πρόλαβα να το εξετάσω.
Είναι προκαταρκτική ακρόαση, κε Χάλερ.
Όχι δίκη.
Σας δίνω 15 λεπτά να το μελετήσετε.
- Εντάξει, Εντιμότατη. Ευχαριστώ. - Καλώς.
Θα κάνουμε ένα μικρό διάλειμμα.
Δεν είπες ότι απλώς πάρκαρες το αμάξι;
Ήταν Lamborghini.
Πήγα μια βόλτα. Εσείς δεν θα πηγαίνατε;
Αυτά τα είπα ήδη στους μπάτσους.
Το ξέρω, αλλά ο πελάτης μας δικάζεται για φόνο.
Έτσι, ποτέ δεν ξέρεις τι μπορεί να φανεί χρήσιμο.
Ήταν αθώος; Ο πελάτης σας;
Μέχρι να αποδειχθεί η ενοχή του, συνήθως έτσι πάει.
Θέλετε ένα;
Είναι Indica. Ηρεμεί τα νεύρα.
Όχι, ευχαριστώ.
Έχω μια δύσκολη μέρα μπροστά μου. Πρέπει να είμαι στην τσίτα.
Λοιπόν, αν θέλετε, αρχίστε.
Σωστά.
Μόλις είχα γυρίσει από τη δουλειά,
όταν άκουσα την Τζιζέλ να μαλώνει με κάποιον.
Σας πειράζει να...
Παρακαλώ.
- Έχετε λεπτούς τοίχους; - Όχι.
- Μου επιτρέπετε; - Ναι.
Ακούτε συχνά τους γείτονες να κάνουν φασαρία;
Συνήθως όχι, αλλά αυτό ακουγόταν δυνατά.
Ο τύπος ήταν τσαντισμένος. Ναι. Όλο έλεγε "Μη μου λες ψέματα, γαμώτο!"
Τον είδατε καθόλου;
Όχι, αλλά όταν έφυγε, κοπάνησε την πόρτα τόσο δυνατά που ταρακουνήθηκε ο τοίχος.
Μετά, μύρισα τον καπνό.
Τον καπνό;
Ναι, από την πυρκαγιά δίπλα.
Πήρα την πυροσβεστική.
Μέχρι να έρθουν, οι ψεκαστήρες ήδη την είχαν σβήσει.
Πέρσι, τους εγκατέστησαν σ' όλο το κτίριο.
Πολεοδομικοί κανονισμοί.
Μάλιστα.
Να ρωτήσω κάτι ακόμα;
Μήπως κατά τύχη εκείνη τη βραδιά είχατε φάει από αυτά τα ζελεδάκια;
Όχι. Με τίποτα. Όχι όσο δουλεύω.
Είπατε ότι κάνετε ντελίβερι. Τι παραδίδετε, φαγητό;
Όχι, χόρτο. Ναι, παραδίδω χόρτο.
Καμιά φορά και μανιτάρια, αλλά αυτό είναι δεύτερη δουλειά, οπότε...
Μάλιστα.
Κε Σουόρτς, αυτό είναι το βίντεο που έδειξε ο αστυνόμος Γκίμπονς
από τον αυτοκινητόδρομο 405.
Αναγνωρίζετε αυτό το όχημα;
Ναι, από την πινακίδα. Είναι το αμάξι μου.
Αναγνωρίζετε τον άντρα που οδηγεί το όχημά σας;
Αυτός έκλεψε το αμάξι μου.
Είναι στην αίθουσα αυτό το άτομο;
Είναι αυτός που κάθεται εκεί.
Ας καταγραφεί. Ο μάρτυρας αναγνώρισε τον κατηγορούμενο.
Τώρα, κύριε Σουόρτς,
θα περιγράψετε τα συμβάντα εκείνης της βραδιάς;
Έγινε πολύ γρήγορα. Ας προσπαθήσω.
Είχα σταματήσει σε ένα κόκκινο φανάρι.
Είχα κατεβάσει την οροφή.
Όταν σήκωσα το βλέμμα, αυτός έχωνε ένα όπλο στα μούτρα μου.
Μου φώναξε να βγω από το αμάξι. Ήμουν τρομοκρατημένος.
Πήδηξε μέσα και έφυγε με το αμάξι.
Τι ώρα συνέβη αυτό;
Γύρω στις 23:00.
Κι όμως, πέρασε σχεδόν μία ώρα προτού το καταγγείλετε στην αστυνομία.
Θα μας εξηγήσετε τον λόγο;
Είχα σοκαριστεί. Η ζωή μου πέρασε μπροστά στα μάτια μου.
Σκεφτόμουν μόνο την όμορφη σύζυγό μου.
Ήθελα να γυρίσω σπίτι κοντά της.
Έτσι, κάλεσα ένα ταξί. Μόλις γύρισα σπίτι, πήρα την αστυνομία.
Δεν είναι η γυναίκα που είχε μαζί του. Εκείνη ήταν ξανθιά και πιο νέα.
Ευχαριστώ, κε Σουόρτς.
Κύριε Χάλερ;
Θα ήθελα μια στιγμή για να συσκεφτώ με τον πελάτη μου.
Το κλειδί που σου πέταξε ήταν σε μπρελόκ ή ήταν το κλειδί του παρκαδόρου;
Του παρκαδόρου. Γιατί;
- Σου αρέσει να τζογάρεις; - Καθόλου.
Κρίμα. Είσαι σε λάθος μέρος.
Καλησπέρα, κύριε Σουόρτς.
Καταθέσατε ότι πήγατε σπίτι μετά την κλοπή του αμαξιού, σωστά;
Ναι.
Ήταν αργά. Σας περίμενε η σύζυγος να σας ανοίξει;
Δεν ήθελα να την ξυπνήσω, οπότε μπήκα μόνος μου.
Μάλιστα. Έχετε έξυπνη κλειδαριά;
Ένσταση. Τι σχέση θα μπορούσε να έχει;
Κυρία Πρόεδρε, αν μου επιτρέπετε, με τρεις ερωτήσεις θα φανεί η σχέση.
Τρεις, κύριε Χάλερ. Απαντήστε στην ερώτηση, κύριε Σουόρτς.
Όχι, δεν έχω έξυπνη κλειδαριά.
Άρα, ανοίξατε με το κλειδί του σπιτιού;
- Με τι διάολο θα άνοιγα; - Κε Σουόρτς.
Ζητώ συγγνώμη, Κυρία Πρόεδρε.
Ναι, άνοιξα με το κλειδί του σπιτιού.
Ωραία. Το έχετε πάνω σας; Θα μας το δείξετε;
- Ορίστε. Ευχαριστηθήκατε; - Μάλιστα...
Κυρία Πρόεδρε, αυτή ήταν η τρίτη ερώτηση.
Τώρα θα φανεί η σχέση.
Έχουμε καθορίσει
ότι τα κλειδιά του σπιτιού και του αμαξιού είναι στο ίδιο μπρελόκ.
Όλοι έτσι τα έχουν.
Σωστά. Τότε, θα κατανοείτε την απορία μου.
Διότι, αν το κλειδί του σπιτιού ήταν στο μπρελόκ
κι ο πελάτης μου το πήρε όταν έκλεψε το αμάξι,
πώς καταφέρατε να ξεκλειδώσετε την πόρτα;
Εκτός κι αν δεν το πήρε εκείνος,
αλλά του δώσατε το κλειδί παρκαδόρου όταν πήγατε εκεί μαζί με...
Βασικά, ζητώ συγγνώμη.
Δεν εννοούσα το κλειδί του σπιτιού στο μπρελόκ μου.
Εννοούσα το κλειδί που έχουμε κρυμμένο κάτω από μια πέτρα...
Σκατιάρη ψευταρά!
Κα Σουόρτς, τάξη!
Έχω πάρει το κλειδί από κει!
Πάλι ήσουν μ' εκείνη, σωστά;
Τα επινόησες για να καλύψεις τα ίχνη σου.
Καθίστε ήσυχα, αλλιώς θα φύγετε!
- Δεν είναι αυτό που νομίζεις. - Τον πέρασες για τον παρκαδόρο;
Είσαι μαλάκας,
και μάλιστα, ρατσιστής μαλάκας!
Αστυνόμε, βγάλτε την έξω!
Συνήγοροι, δέκα λεπτά διάλειμμα. Βρείτε τα πριν επανέλθουμε.
Έδωσε στον πελάτη μου το κλειδί. Είναι συγκατάθεση.
Να το παρκάρει, ίσως. Όχι να τρέχει σ' όλη την πόλη.
Βόλτα με κλεμμένο όχημα. Πλημμέλημα. Ένα έτος φυλακή, 5.000 πρόστιμο.
Σας δείχνω καλοσύνη. Θα μπορούσε να κατηγορηθεί για κακούργημα.
Κατηγορήστε τον, λοιπόν.
Θα πείτε στους ενόρκους πώς ένας άπιστος σύζυγος
έκρινε ρατσιστικά τον πελάτη μου
και τον κατηγόρησε ψευδώς για να το καλύψει;
Πώς θα επηρεάσει αυτό το ιστορικό κερδισμένων υποθέσεών σας;
Λοιπόν, κανένα πρόστιμο, ο χρόνος που εξέτισε ως ποινή
και θα υπογράψετε τα χαρτιά να εξαλειφθεί αμέσως η καταδίκη.
Αν θέλετε να κατηγορήσετε τον κο Σουόρτς για ψευδή καταγγελία στην αστυνομία,
ο πελάτης μου θα κατέθετε ευχαρίστως.
Καλώς.
Θεέ μου. Δεν το πιστεύω. Το συμβόλαιο είχε τόσες παγίδες.
Απλώς θα το υπέγραφα, αλλά μια φωνούλα με σταμάτησε.
Να ακούς τη φωνούλα, εκτός αν λέει να παντρευτείς στο Βέγκας.
Θα το στείλω με τα σχόλια μου και μετά θα το δούμε.
Ευχαριστώ και πάλι.
Χαρά μου.
Καλή τύχη. Σπάσ' τα όλα.
Όχι, μην τα σπάσεις όλα.
- Θα σου χρωστώ. Ευχαριστώ. - Χαρά μου.
Μη μας ξεχάσεις όταν βγεις στην τηλεόραση.
Όχι. Το υπόσχομαι.
Είσαι εντάξει;
Είναι κακό να πω ότι ζηλεύω;
Την Κατ;
Ξεκινήσαμε ταυτόχρονα.
Τώρα θα βγει στην τηλεόραση, ενώ εγώ μετά βίας συντηρώ το στούντιο.
Καμιά φορά νιώθω ότι έχω πάρει λάθος δρόμο.
Όλοι έχουμε διαφορετική πορεία. Παράτησα τη Νομική, τώρα παίρνω πτυχίο.
Ήταν απλώς μια παράκαμψη, όπως και για σένα.
Ναι, έχεις δίκιο. Καμιά φορά, κολλάω στην καταστροφολογία.
Διάβασα ότι αν εστιάζεις πολύ στο μέλλον, αυτό σου προκαλεί άγχος.
Κι αν κολλάς στο παρελθόν, παθαίνεις κατάθλιψη.
Καλύτερα ζήσε στη στιγμή.
Βουδισμός είναι αυτό;
Λες;
- Είμαι ο επόμενος Δαλάι Λάμα; - Θα μπορούσες.
- Γεια. - Θεέ μου!
- Χέιλι, τι κάνεις εδώ; - Γεια.
Ήρθα να στηρίξω τον Έντι.
Ο μπαμπάς κατάφερε να αποσυρθούν οι κατηγορίες.
Τσάκωσε τον τύπο να λέει χοντρά ψέματα.
Ο μπαμπάς σου είναι μάγος.
Ή είναι άσος στο να βρίσκει παραθυράκια.
Είναι δουλειά, ασχέτως του πελάτη.
- Είμαι ευγνώμων, κε Χάλερ. - Αλίμονο.
Θα σας ξεπληρώσω. Απλώς πρέπει πρώτα να βρω δουλειά.
Δεν είσαι γυμναστής σε γυμναστήριο;
Ο διευθυντής έμαθε ότι με συνέλαβαν
και με απέλυσε.
Τι; Αυτό είναι απαίσιο.
Ξέχνα το. Είσαι της οικογένειας. Είναι δωρεάν.
Με τίποτα. Πληρώνω τα χρέη μου.
Όσον καιρό κι αν πάρει.
Ίσως υπάρχει τρόπος να τον πληρώσεις τώρα κιόλας.
- Έχεις δίπλωμα οδήγησης; - Έλα τώρα, Ίζι.
Θέλεις άτομο στη θέση μου και σίγουρα χρειάζεσαι προστασία.
Ναι! Τέλεια ιδέα.
Βασικά, συμφωνώ ότι θέλουμε βοήθεια. Ιδίως τώρα.
Έχεις εκπαιδευτεί στην αυτοάμυνα;
Έχω μαύρη ζώνη στο τζούντο.
Συγγνώμη. Περί τίνος πρόκειται;
- Θα ήθελες να γίνεις ο νέος οδηγός μου; - Σοβαρά;
Αν θες να πληρώσεις, θα αφαιρώ ένα ποσό από τον μισθό σου.
Έχω εμπειρία μ' αυτήν τη συμφωνία.
Μου βγήκε σε καλό.
Αλήθεια; Το εννοείτε;
Ας το δοκιμάσουμε.
Απλώς μην οδηγάς τη Λίνκολν όπως τη Lamborghini.
Βασικά, οδηγώ με ασφάλεια. Δεν υπήρχε γρατζουνιά στο αμάξι.
Δεν πέρασα το όριο ταχύτητας.
Κι είναι ανούσιο να οδηγάς Lamborghini έτσι.
Εντάξει.
Σας ευχαριστώ.
Δεν θα το μετανιώσετε, κύριε Χάλερ.
Θα το μετανιώσω αν με λες έτσι.
Θα 'ναι τέλεια προσωρινή δουλειά,
μέχρι να βρω πελάτες ως προσωπικός γυμναστής.
Ως ελεύθερος επαγγελματίας.
Θα είστε ο πρώτος πελάτης μου; Γυμνάζεστε;
Πού είναι το αστείο; Παίζω τένις. Κάνω σερφ.
Εντάξει. Πρέπει απλώς να προσθέσουμε βάρη και διατροφή.
- Αυτό θα πάει πολύ καλά. - Θα έχει πλάκα.
Το προκαταρκτικό πόρισμα της νεκροψίας.
Το υοειδές οστό της Γκλόρι είχε κάταγμα σε δύο σημεία.
Αυτό υποδηλώνει
ότι η αιτία θανάτου μάλλον ήταν στραγγαλισμός.
Ο ιατροδικαστής τοποθετεί την ώρα θανάτου μεταξύ 23:00 και 3:00 το πρωί.
Ο Τζούλιαν είπε ότι ήταν εκεί στις 23:00.
Αποδείχθηκε ότι εκείνο το βράδυ ξέσπασε και φωτιά στο σπίτι της.
Η πυροσβεστική έφτασε στις 23:43.
Τι φωτιά;
Η αρχική εικασία ήταν ότι η Γκλόρι αποκοιμήθηκε, ενώ κάπνιζε.
Όμως, το σπασμένο υοειδές οστό της το αποκλείει.
Στις 23:43.
Άρα, η πυροσβεστική ήρθε 43 λεπτά αφότου έφυγε ο Τζούλιαν.
Κάποιος μπράβος του Χέκτορ Μόγια προλάβαινε να τη σκοτώσει.
Ναι, αλλά τι φάση με τη φωτιά;
Δεν έχω την αναφορά της αστυνομίας,
αλλά μάλλον έβαλαν φωτιά για να καλύψουν τον φόνο.
Δεν υπολόγισαν ότι το κτίριο έχει νέο σύστημα πυρόσβεσης.
Γιατί να καλύψει τα ίχνη του ένας μπράβος του καρτέλ;
Αυτοί καμαρώνουν όταν σκοτώνουν.
Όχι, εδώ είναι οι ΗΠΑ, όχι το Μεξικό.
Οι μπάτσοι δεν δωροδοκούνται. Όχι όλοι.
Καλή δουλειά. Συνεχίστε το ψάξιμο.
Η Γκλόρι Ντέις κι ο Μόγια συνδέονται.
Ας βρούμε πώς.
Καλημέρα, κύριε Χάλερ.
Καλημέρα, Έντι.
Άλλη μια όμορφη μέρα στο Λ.Α.
Ευχαριστώ, αλλά δεν χρειάζεται να μου ανοίγεις την πόρτα.
Τι είναι αυτό;
Το αγαπημένο μου τονωτικό.
Δοκιμάστε το. Λαχανίδα, κολλιτσίδα, τσουκνίδα.
Τέλειο;
Σαν να πίνεις ένα λιβάδι με φρέσκα χόρτα.
Αυτή ακριβώς είναι η γεύση του. Ναι.
Τι; Συμβαίνει κάτι;
Η ασφάλεια προηγείται.
Σωστά. Φυσικά.
Έτοιμος.
Πες τα μου όλα για εκείνο το βράδυ, Τζούλιαν.
Μα ήδη σου τα είπα όλα.
Ο σβέρκος της είχε κάταγμα.
Τη στραγγάλισαν.
Αν δεν το έκανες εσύ, πρέπει να πω ποιος το έκανε.
Καταλαβαίνεις;
Είπες ότι εκείνη τη μέρα είχε δύο πελάτες. Ποιους;
Νέοι πελάτες.
Ο ένας απ' αυτούς λεγόταν Μπραντ Νέλσον ή Νίλσεν, νομίζω.
Ο άλλος λεγόταν Πράις, Ντάνιελ Πράις. Το έκλεισαν ονλάιν. Πληρωμή μετρητοίς.
Έτσι συνηθίζεται.
Δεν θέλουν έγγραφα ίχνη. Δεν δέχομαι κρυπτονομίσματα.
Ο πρώτος είχε δωμάτιο στο Πενίνσουλα. Ο δεύτερος ήταν στο Ρούζβελτ.
Θυμάσαι αριθμό δωματίου;
Είναι στον διακομιστή.
Δεν είχα νέα της για λίγες ώρες, οπότε την κάλεσα.
Είπε ότι το πρώτο ραντεβού ήταν εντάξει, αλλά ο δεύτερος τύπος δεν ήρθε.
Γιατί θεωρείς ότι έλεγε ψέματα;
Μου έχει ξαναπεί ψέματα.
Το επιβεβαίωσα. Μίλησα με τον τύπο στο ξενοδοχείο.
Έτσι επαληθεύω ότι δεν είναι απάτη ή παγίδα.
- Οπότε, τότε πήγες να τη δεις; - Ναι.
Για να πάρω τα λεφτά πριν τα φάει σε ναρκωτικά.
Κι όταν σου επιτέθηκε, εσύ απλώς την απώθησες, σωστά;
Όχι! Δηλαδή...
Ναι. Υποθέτω ότι την άρπαξα για να την κάνω να σταματήσει.
Πώς την άρπαξες;
Την άρπαξες από τον λαιμό;
- Την άρπαξες από τον λαιμό; - Ναι, αλλά απλώς ήθελα να την απωθήσω.
- Μου είπες ψέματα. - Στάσου. Όχι, να χαρείς.
- Βρες άλλον δικηγόρο. - Όχι.
Ξέρω ότι φαίνεται άσχημο, αλλά δεν είμαι δολοφόνος.
Πίστεψέ με. Έστω για χάρη της Τζιζέλ.
Ή Γκλόρι, όπως κι αν την έλεγαν. Γι' αυτό με έστειλε σ' εσένα.
Τι εννοείς, σε έστειλε;
Είπε "Αν πάθω κάτι, μίλα στον Μίκι. Θα ξέρει τι να κάνει".
Και ξαφνικά είναι νεκρή και κατηγορούν εμένα.
Γι' αυτό σε πήρα.
Τι... Τι είναι αυτό;
Αποποίηση σύγκρουσης συμφερόντων.
Η Γκλόρι ήταν πελάτισσά μου. Υπόγραψε.
Αναλαμβάνω την υπόθεσή σου.
Εντάξει.
Τέλος χρόνου.
Εντάξει.
Αυτό του είπε; "Μίλα στον Μίκι. Θα ξέρει τι να κάνει";
Έτσι φαίνεται.
Θεέ μου, Μίκι. Λες και σου μιλά μέσα από τον τάφο.
Θεωρείς αθώο τον Τζούλιαν;
Δεν ξέρω ακόμα.
Θα βρούμε απαντήσεις μόνο αν το ολοκληρώσουμε αυτό.
Πρώτα, η απαγγελία κατηγοριών. Ποιος είναι ο εισαγγελέας;
Κάπου έχω το όνομά του. Είναι καινούργιος.
Μόλις πήρε μετάθεση εδώ από το Ρίβερσαϊντ.
Κάπου εδώ τον έχω. Πού το έβαλα;
- Δώσε μου ένα λεπτό. - Ναι.
- Χάλερ. - Ντετέκτιβ.
Όχι πια.
Πήρα πρόωρη σύνταξη.
Ναι, το έμαθα.
Δεν είχα επιλογή.
Μετά το κόλπο σου στην υπόθεση Γούντσεν, η καριέρα μου κατέρρευσε.
Δεν πειράζει.
Ορθοπόδησα.
Πλέον είμαι ερευνητής της εισαγγελίας.
Είσαι στην υπόθεση Λα Κος;
Θα βλεπόμαστε πολύ συχνότερα, συνήγορε.
Θα έχει πλάκα. Όπως τον παλιό καιρό.
Δεν βλέπω την ώρα.
Ποιος είναι αυτός;
Ένας πρώην μπάτσος που με μισεί.
Νούμερο παίρνουν;
Λόρνα!
Ντέιβιντ, όλα καλά;
Όχι, μόλις με πήραν από τη φυλακή.
Ο Τζούλιαν...
- Είναι στο νοσοκομείο. - Στην πτέρυγα της φυλακής;
Τους έδεσαν μαζί με χειροπέδες στο πούλμαν.
Ο Τζούλιαν έχει κλειστοφοβία. Έπαθε σοβαρή κρίση πανικού.
- Λιποθύμησε. Νόμιζαν ότι έπαθε καρδιά. - Θεέ μου!
Τον κράτησαν για παρακολούθηση. Θα απαγγελθούν κατηγορίες απουσία του;
Όχι. Πρέπει να το αναβάλουμε.
Δεν γίνεται να χαθεί κι άλλος χρόνος. Πρέπει να βγει.
Δεν αντέχει άλλο!
Ντέιβιντ, λυπάμαι πολύ.
Επιτέλους κοίμισα τη Χέιλι.
Έμαθα απ' έξω το Καληνύχτα, Φεγγάρι.
Έμαθα τι έγινε σήμερα στην ακρόαση του Γούντσεν.
Ναι. Μου χρωστάς κέρασμα.
Όχι, εννοώ πώς ταπείνωσες τον Μπίσοπ στο εδώλιο του μάρτυρα.
Όχι, αυτό το έκανε μόνος του. Ατίμασε το σήμα του.
Εντάξει, ίσως ισχύει. Αλλά κι έτσι, πρέπει να προσέχεις, Μίκι.
Άτομα σαν τον Μπίσοπ δεν ξεχνούν. Κι εσύ το τραβάς το σκοινί.
Όχι, Μάγκι. Υπερασπίζομαι τον πελάτη μου.
Όμως, το σημειώνω.
Ευχαριστώ.
Πριν το ξεχάσω.
Το διήμερο θα δείχνουν εκείνο το σπίτι που έχει αυλή για τη Χέιλι.
- Εκείνο που μας πέφτει ακριβό; - Είναι τραβηγμένο, μα...
αρχίζουμε να μη χωράμε εδώ, Χάλερ.
Ναι.
Ίσως το διορθώσω αυτό.
Ναι;
Η υπόθεση Γούντσεν. Ο Τζέρι Βίνσεντ ήταν ο εισαγγελέας, σωστά;
Μετά, μου είπε ότι θα ανοίξει δικό του γραφείο.
Δεν με εκπλήσσει καθόλου.
Με έβαλε σε σκέψεις. Ίσως ήρθε η ώρα μου.
Δουλεύω για ψίχουλα στην εισαγγελία.
Αποκτάς εμπειρία και τα λοιπά, αλλά...
Έλα τώρα, τι;
Θες να γίνεις σαν τον μπαμπά σου;
Θέλω να έχουμε λεφτά για το σπίτι που θέλουμε.
Τι; Δεν θες σύζυγο με δικό του γραφείο;
Δεν έφτανε που ήσουν δημόσιος συνήγορος, τώρα θα ξεφτιλιστώ τελείως στο γραφείο.
Κοίτα, θα είναι ζόρικα.
Μπορούμε να το πετύχουμε. Πιστεύω σ' εμάς.
Ναι;
Ναι.
Εντάξει.
Υποσχέσου μου κάτι.
Ό,τι θες.
Να προσέχεις, Μίκι.
Το εννοώ.
Το υπόσχομαι.
Έλεγα να έρθω νωρίτερα αύριο.
Μπορώ να φέρω βάρη και λάστιχα. Να γυμναστείτε λίγο.
Ίσως βοηθήσει λίγο με το στρες.
Ίσως κάποια άλλη μέρα, Έντι. Τα λέμε το πρωί.
Έντι;
Έλεος.
ΒΑΣΙΣΜΕΝΟ ΣΤΑ ΒΙΒΛΙΑ ΤΟΥ ΜΑΪΚΛ ΚΟΝΕΛΙ
Υποτιτλισμός: Λιουμπίνκα Δημητρόβα